Goreyê hayîdarîyanê çimeyanê herême, 18 û 19’ê Temmuze de gama ke artêşa Tirkî ya îşxalkare teşebus kerd ke serê qilê Helîkopterî yê Xakurkê de leşkeran rono, gerîlayanê HPG û YJA Starî çalakî viraşte. Çalakîye de şer vejîya.
Qilê Şehîd Berîtane de zî şer vejîya. Goreyê hayîdarîyan pêkewtişan de tewr tay 10 leşkerî ameyê kiştene yan zî birîndar bîyî. Merkezê Çapemenî û Îrtîbatî yê HPG’yî derheqê çalakîye û pêkewtişan de hewna eşkerayîyêk nêdaya.
